ડ્રુપિંગ આઇઝ : આના વિશે જણાવતાં બ્યુટિશ્યન હર્ષા ગોહિલ કોઠારી કહે છે, ‘આ આંખોમાં આઇબ્રોની નીચેનો ભાગ વધારે લાંબો હોય છે. આંખો વધારે ઊંડી હોય છે. આવી આંખનો મેકઅપ કરો ત્યારે આંખમાં લાઇનર કેટલી પણ લગાવો પણ એ દેખાતી નથી. એ છુપાઈ જાય છે. ડ્રુપિંગ આંખવાળાએ સૌપ્રથમ આંખ પર આઇ વૅક્સ લગાવવું. ત્યાર બાદ આઇ-શૅડો લગાવવો. આઇ-શૅડો લગાવતા સમયે ધ્યાન આપવું કે આઇ-શૅડો આંખના ઇનર કૉર્નરમાં લગાવવું. આઇ-શૅડો માટે પીચ, પિન્ક અને બ્રાઉન આ ત્રણમાંથી એક જ કલર લેવો. ઇનર કૉર્નરનો પાર્ટ થોડો વધારવો અને એને ઉપર સુધી લઈ જવો. આઇબૉલ એરિયાને હાઇલાઇટ કરવો. આઇબ્રોની નીચેના એરિયા પણ હાઇલાઇટ કરો. આનાથી આંખો ઊંડી નહીં દેખાય, પણ એમ્બૉસ થઈને બહાર દેખાશે. ડ્રુપિંગ આંખવાળાએ લાઇનર પણ પાતળી લગાવવી. કાજલની જગ્યા પર વાઇટ પેન્સિલ ભરવી અને લૅશિસની જગ્યા પર ડાર્ક પેન્સિલથી શેપ આપવો.’